Avstraliyada jurnalistika. Avstraliyada jurnalistika keng tarixga ega soha hisoblanadi. „“ (Chegara bilmas muxbirlar) tashkiloti 2020-yilda Avstraliyani matbuot erkinligi boʻyicha 180 ta davlat roʻyxatida 26-oʻringa qoʻydi (Buyuk Britaniya va AQShni ortda qoldirgan holda). Mamlakatdagi bosma ommaviy axborot vositalari, asosan, Nine Entertainment Co va News Corp Australia tashkilotlariga tegishlidir. Tarixi. Yangi Janubiy Uels koloniyasining dastlabki yigirma yilida nashr etilgan materiallarning aksariyati aholini oʻsha davrning qoidalari va qonunlari haqida xabardor qilishga qaratilgan edi. Ular koʻchma yogʻoch va temirda chop etilgan. Oʻsha paytda mahkumlarning yarmi oʻqishga qodir boʻlmagani sabab bu xabarlarni yakshanba kunlari cherkovlarda oʻqish majburiy edi. 1803 yilda Howe Avstraliyaning birinchi gazetasi hisoblanmish "Sidney gazetasida" ish boshladi. Gazeta mazmunining katta qismi hukumat xabarlarini oʻz ichiga olsa-da, rivojlanayotgan koloniyani xabardor qilish uchun koʻplab yangiliklar ham chop etilardi. Howe mahalliy kontent uchun yangiliklar yigʻishda foydalangan usullaridan biri bu gazeta nashr etilgan doʻkon tashqarisida kishilar oʻz hikoyalarini taqdim etishlari mumkin boʻlgan maxsus qutini joylashtirish edi. Mamlakat geografik jihatdan boshqa mintaqalardan olisda joylashganligi sabab kemalar orqali kelgan xalqaro yangiliklar, odatda, 10-14 hafta oʻtgach chop etilgan. "Sidney gazetasi" 1824-yil mustamlakadagi birinchi senzuradan oʻtkazilmagan "The Australian" (1964-yilda Rupert Murdoch tomonidan asos solingan ayni nomdagi hozirgi gazeta bilan aloqasi yoʻq) gazetasini nashr qila boshlaganiga qadar mamlakatdagi yagona gazeta edi. Avstraliya Jurnalistlar Assotsiatsiyasi (AJA) 1910-yilda tashkil etilgan va 1911-yilda federal roʻyxatga olingan. 1921-yilda Queensland universiteti jurnalistika boʻyicha diplom taqdim etgan Avstraliyadagi birinchi institutga aylandi. AJA 1992 yilda (Media,Hordiq va Sanʼat Ittiifoqi)ga birlashtirildi. 1956 yilda Ampol Petroleum asoschisi Avstraliyaning eng nufuzli Jurnalistika mukofoti- Walkleysni taʼsis etdi. 1975-yil 16-oktabrda hozirgi kunda Balibo beshligi nomi bilan tanilgan, Indoneziyaning Sharqiy Timor(o‘sha paytda Portugaliya Timori)ga bostirib kirishi haqida xabar bergan besh nafar avstraliyalik jurnalist Balibo shahridagi uyda o‘ldirildi. (Toʻqqiz tarmoq) va (Yetti tarmoq) jurnalistlari mojaro ortida Indoneziya turganini isbotlovchi tasvirlarni yozib olgandan soʻng Indoneziya askarlari tomonidan oʻldirilgan, bu ichki Timor toʻntarishi edi. Adelaidalik ABC operatori Paul Moran 2003-yil mart oyida Iroq urushini yoritish paytida halok bo‘lgan birinchi avstraliyalik jurnalist edi. U ish jarayonida yonida bomba o‘rnatilgan mashina portlashi oqibatida halok bo‘lgan.Moran bilan birga ishlaydigan ABC xorijiy muxbiri Eric Campbell portlashdan omon qoldi va oʻzining " "Absurdistan" " kitobida voqea haqida yozib qoldirdi. Huquqiy himoya. Avstraliya konstitutsiyasida huquqlar toʻgʻrisidagi qonun loyihasi ham, soʻz erkinligiga nisbatan aniq huquqlar ham yoʻq Reporters Without Borders (Chegara bilmas muxbirlar)tashkilotining 2006-yilgi matbuot erkinligiga nisbatan oʻtkazgan soʻrovnoma asosidagi dunyo mamlakatlari reytingida Avstraliya Gana va Mavrikiyadan keyin 35-oʻrinda turadi. Koʻzda tutilgan erkinlik. 1992-yilda Avstraliya Oliy sudi Australian Capital Television Pty Ltd v Commonwealthning1942-yilgi Radioeshittirish toʻgʻrisidagi qonunga IIID qismini kiritgan oldingi yildagi qarorga oid ishini koʻrdi. Natijada federal, shtat yoki mahalliy saylovlar davomida siyosiy reklamalar taqiqlandi. Siyosiy xabarlar uchun vaqt belgilangan edi, ammo uning 90 foizi avvalgi hukumatdagi partiyalar uchun ajratilgan. Avstraliya poytaxt televideniyesi foydasiga koʻpchilikning qarori bilan konstitutsiyada siyosiy muloqot erkinligi huquqi nazarda tutilishi belgilandi. Jurnalistika boʻyicha taʼlim. Koʻpgina Avstraliya universitetlarida jurnalistika va kommunikatsiya taʼlim yoʻnalishlari mavjud. Bugungi kundagi avstraliyalik jurnalistlarning koʻpchiligi ushbu sohada oliy maʼlumotga ega. 2000-yilda "Age" tomonidan berilgan sakkiz imtiyozning yettitasi aynan jurnalistika sohasida tahsil olganlarga berilgan. Media, Entertainment and Arts Alliance (Media,Hordiq va Sanʼat Ittifoqi) maʼlumotlariga koʻra, oʻsha yilda Avstraliya universitetlarida 600 ga yaqin talaba jurnalistika yoʻnalishi boʻyicha bakalavriat, taxminan 50 nafar bitiruvchi magistr darajasiga ega boʻlgan. Ittifoq taxmin qilishicha, bitiruvchilar 150 dan kam ish oʻrinlari uchun raqobatlashganlar. Oʻshandan beri vaziyat ancha yomonlashdi, 2010-yilda 1000 tadan kam boʻlgan ish oʻrni uchun 4750 jurnalistika talabasi roʻyxatga olingan. Shuningdek, koʻpchilik muharrirlar shaxsiy xohishlariga koʻra boshqa sohalarda malakaga ega bitiruvchilarni ishga olishni afzal koʻradilar. Avstraliyaning quyidagi oliy oʻquv yurtlari jurnalistika kurslarini taqdim etadi: